Waqokela u Mr. Mzamo, wati lembumba mayayame ngase ntetweni, “ingakabeli ezikalini,”—Mayipume kwa Hoho, nakwa Manyube, ingene pantsi kwepiko lom Hlekazi.

Waqokela u Mr. Wauchope wati. Lembumba mayihlanganise imihlambi eyalanayo—Kubunjwe um Xosa ne Mfengu nom Tshaka nom Sutu ukuze inga nyibiliki ngamaqwa nezi coto—he—ixele udaka lwe kalika oludityaniswa noboya ukuze lunga vutuluki, kuba kaloku nomfazi wakwa Xosa udiba ubulongo eludakeni njalo-njalo.

Waqokela u Mr. Mvambo, wati, Lembumba mayi qengqelekele ngase Mfundweni, ekwazini, ebulumkweni. Because her ways are ways of pleasantness, and all her paths are peace —Prov 3. 17.

Waqokela u Mr. Momoti wati, Lembumba mayicokise ekaya, ibekise pambili. Mayingaxeli imbumba ye nkubabulongo, yona ihlehla ngomva. Mayi lumkele inteto yesi Xosa ukuba ingafi. Mayi zame ukuba zanele incwadi zesi Xosa. Mayibe nesi shicilelo esimiyo emzuzwini.

I Chairman—“Nantso Imbumba! Waduma wonke umhlambi wati, IMBUMBA! siya yamkela,—*Imbumba—Imbumba.*

Igama layo, “Yintlanganiso yomanyano lwaba ntsundu base South Africa.” Zonke izinto zelungelo laba ntsundu ziya kuxoxwa ezintlanganisweni zolu manyano, eziya kumiswa kwindawo ngendawo kulo lonke eli laba ntsundu ukuba kunokwenzeka.

Ibotwe layo li Bayi apo i Committee yentlanganiso yomnyaka ikona.

Intlanganiso ezingama sebe kwindawo ngendawo zoxoxa imicimbi yazo ize ingqibo yazo ziyitumele kwi Committee ye Botwe e Bayi ukuze zibekwe pambi kwe ntlanganiso yomnyaka ekuya kumana kuvunyelwana ngendawo efanele ukuba kuyo. Intlanganiso yomnyaka yokuqala iya kuba se Bayi ngo January 1883 nge *holidays* ukuze kubeko nabase ndaweni ezimgama. Kuya kumiswa kuyo amagosa neminye imiteto eya kuhanjiswa ngayo imicimbi yomanyano. Ne Subscription engaba inga funeka, oko kobonwa ngu mlisela lomhla.

Amagosa okwesi salela salo mnyaka, aya kuti ekupeleni ko mnyaka libe lipelile ixesha lawo kunyulwe amanye, apindwe nawo ukuba kuya nqweneleka:—

Mr. Simon Peter Sihlali *President*

„ Wm. Philip Momoti *Vice President*

Rev. Daniel Mzamo *Chaplain*

*Committee of the General Meeting.*

Mr. I. W. Wauchope *Chairman*

„ Samuel Mvambo *Secretary*

„ George Qaba *Member*

„ Peter Manse „

„ William Mnga „

„ J. Morley „

„ Wm. Zwartbooy „

„ Peter Rwexu „

„ Daniel Ntsiko „

„ Philip Job „

„ Joseph Ngaba „

„ J. Changana ,,

,, Wm. Nonkasa „

1. W. Wauchope

Sec. *pro tempore.*

Abahlobo betu abafuna ukubekisa inteto kwi Committee apa mababalele kwi Secretary yetu u Mr. Samuel Mvambo nakwi Chairman ye Committee. Sesi nama shumi omane (40)— Tumelani amagama enu.

Intlanganiso zoku buta ezaziwa pakati kwe bandla lama Wesile ngegama lobu ronoskap (litatwe esi Bulwini), lifikile ixa lazo. I *Alice Times* inika ingxelo yenye yazo ebise Fort Beaufort ngo 17 October. Yabe yonganyelwe ngu Mr. Jessie Shaw (u Nogqala.) Ingxelo ye ramente yafundwa ngu Mr. C. Birkett. Kumadoda awaposa amazwi sifumana o Messrs C. Mallett, Samuel Msutwana, William Roji, Jacob Manella no Bev. E. Magaba. Ihambiso yomsebenzi siqonda ukuba iya kolisa.

AMA BULU E CRADOCK.

Eyetu imvo yeyokuba inteto zalempi, kwi ngqungqutela yazo e Cradock ngo 12 September, zisakuke zibajonge emehlweni abantu beli lizwe umzuzu omde. Kunjalo njeke, sicingela ukuba asingezibizeli lonteto idanisayo, sihlala siyiva isingiselwe kuti, yokuba sihleli nje tina sinje ngama xegokazi apikele ukufundekela umzi omnyama ngendaba ezindala— ngentsomi. Kungale mvo ke esiyi fakayo lengxelo imfupi, ebalwe ngowabe zibonela, ezivela, ezicingela webala letu, umfo ka Pelem. Wenjenje ke u Mr. Meshach Pelem, ebala e Middelburg, ngo Sept. 29, 1882:—

Nkosi yam:—Ndingavuya uncede ngokuti ufake lemigcana yendatyana ezingati ziyolise abatanda uhlanga bakuziva. Tina kweli letu besine ngqungqutela enkulu yentlanganiso yama Bulu. Apo ibikona ibise Cradock, yaqala ngowe shumi elinesi bini umhla kule nyanga. Inani elalikona lalikuma kulu amahlanu. Epuma kumacala ngamacala ale Koloni. Kwaxoxwa ngendawo ezininzi kakulu, kodwa endifuna ukubalisa ngazo zezayamene nati bamnyama. Eyokuqala *Luncedo Ezikolweni.*

Lenteto iqalwe ngu Mr. Van Zyl, M.L.A., osekelwe ngu Van den Heever ngenteto ebukali kunene, ebonakalisa ukunga nyamekeli kuka Rulumente ama Bulu ngecala lemfundo, nokunyamekela kwake aba mnyama ngokumisa indawo ezinje nge Lovedale.

U Mr. A. S. le Roux, (Fraserburg.) Lendoda yona ibete yanyambekisa ukuteta kwayo, yati lendlela kuqutywa ngayo yeyoku fundisa abamnyama ngendleko yaba mhlope, aba mnyama bayafunda, abamhlope abazuzi nto. Nentwana enoku funyanwa ngaba mhlope kumaxa badibene naba mnyama, into yena anga sokuze ayiqonde kuba imvelo zetu zahlukile, asidibani kananjalo kwezinye izinto.

Lenteto yayola kangaka. ngangokuba lendoda itakazelelwe yiyo yonke intlanganiso.

Emveni koko kutete lamadoda ate wona ema zwini nye— Messrs. Botha, M.L.C., P. D. du Toit, R. M. Bowker, M.L.C. Lamanene avumelana kwelokuti uncedo luka Rulumente malupele kwezaba mnyama izikolo, kuba ingaba ncedi Into imfundo, ibafundisa ukuba babe nokuzenzela amaqaga namapepa emali &c. Enye into kufuneka umntu ezizamele ngokwake nge mfundo yabantwana bake ngapandle koncedo luka Rulumente. Isigqibo saba sesokuba lomcimbi unikelwe ezandleni ze Komiti (Committee.)

*Ingxelo ye Komiti.*

Ingxelo ifundwe ngu Mr. Hofmeyr, M.L.A.

1. Okokuba u Rulumente no Dr. Dale baziswe ukuba lentlanganiso icinga ukuba abantu bangavumelana kakuhle nendlela equtywa ngayo imfundo okokuba kuya kumiswa izikolo zentlantlu yesitatu (Third class schools), emizini yama Bulu. Ke ngoko kufanelekile ukuba zixaswe izikolo zangapandle nokuba inani lingapantsi kwelo lifunwa ngu mteto.
2. Okokuba u Rulumente no Dr. Dale baziswe okokuba kuko isikalazo esirara ngale ndlela luqutywa ngayo uncedo luka Rulumente, esi sikalazo sirara kangaka, kangangokuba iqela elikulu licinga okokuba kufanelekile ukuba lupeliswe ngenxa yokuba uninzi lwalo lucitelwa kwaba mnyama yabe lonto inge ncedo kwaba mnyama nakwi Koloni (Colony). Lentlanganiso icebisa okokuba izikolo zaba mnyama, ngoku ngakumbi pesheya kwe Nciba zincitshiswe ze kanjalo amalungu e Parlia­ment ahambe ngeli cebo xa kwanekwe pambi kwawo imicimbi yemali.
3. Okokuba u Rulumente no Dr. Dale baziswe okokuba kuko uluvo lokuba ngendlela ekuncediswa ngayo akuvunyelwe ukuba kufundiswe izibalo ezingcwele ke uninzi aluteni nezikolo ngenxa enoko. Ayikolwa ukuba ngenxa yobulukuni bomteto zifuneka zifundwe ngapandle kwe sikolo. Ke ngoko lentlanganiso icebisa okokuba lamazwi, “Ngapandle kwe yure (hours) zesikolo,” akutshwe kwimi Miso yezikolo, kuze kongezelelwe iyure ngapezulu, ukuze imi Miso ime ngolu hlobo: “I Komiti zezikolo zolungiselela okokuba kubeko iyure yoku fundisa izibalo ezingcwele, kodwa kunganyanzelwa mntwana ngapandle kwe mvume yabazali nokuba ngabagcini bake.” Iyure zesikolo zibe ntatu kusasa, zibe mbini ukumka komhla.
4. Okokuba u Rulumente no Dr. Dale baziswe ukuba into